नोबेल पुरस्कार चाहे नोबेल प्राइज सभ () पाँच गो अलग-अलग पुरस्कार हवें जे 1895 के अल्फ्रेड नोबेल के वसीयत के अनुसार "ओह लोग के दिहल जाला जे लोग, पिछला साल के दौरान, मानव जाति के सभसे ढेर फायदा दिहले होखे"। अल्फ्रेड नोबेल एगो स्वीडिश रसायनज्ञ, इंजीनियर आ उद्योगपति रहलें जे डायनामाइट के आविष्कार खातिर सभसे परसिद्ध रहलें। 1896 में इनके निधन हो गइल। अपना वसीयत में ऊ आपन सगरी "शेष वास्तविक संपत्ति" के वसीयत कइलें जेकर इस्तेमाल पाँच गो पुरस्कार सभ के स्थापना में कइल गइल जेकरा के "नोबेल पुरस्कार" के नाँव से जानल गइल। नोबेल पुरस्कार पहिली बेर 1901 में दिहल गइल।